สายสุขภาพต้องห้ามพลาด ‘เมืองไทยมาราธอน 2019’ แนวคิด “HappyHealth” พร้อม เสื้อ Finisher ”รักษ์โลก” - โพสต์อัพนิวส์
Home / เมืองไทยประกันชีวิต / วิ่ง / อีเวนท์ / TH / สายสุขภาพต้องห้ามพลาด ‘เมืองไทยมาราธอน 2019’ แนวคิด “HappyHealth” พร้อม เสื้อ Finisher ”รักษ์โลก”
สายสุขภาพต้องห้ามพลาด ‘เมืองไทยมาราธอน 2019’ แนวคิด “HappyHealth” พร้อม เสื้อ Finisher ”รักษ์โลก”
03:00 เมืองไทยประกันชีวิต, วิ่ง, อีเวนท์, TH
ส่งมอบความสุขแก่นักวิ่งภายใต้แนวคิด “HappyHealth”
ตอบโจทย์คนรักสุขภาพ พร้อมกระตุ้นการท่องเที่ยว และใส่ใจสิ่งแวดล้อม
เมืองไทยประกันชีวิต ร่วมกับกระทรวงการท่องเที่ยวและกีฬา การท่องเที่ยวแห่งประเทศไทย สมาคมกีฬากรีฑาฯ มูลนิธิโรงพยาบาลตำรวจฯ เดอะมอลล์ กรุ๊ป จัด “เมืองไทยมาราธอน 2019” สนับสนุนคนไทยใส่ใจดูแลสุขภาพ พร้อมกระตุ้นท่องเที่ยว ชูแนวคิด ”รักษ์โลก” พร้อมเปิดตัวเสื้อ Finisher ที่ผลิตจากขยะขวดพลาสติก และร่วมรณรงค์ลดการใช้พลาสติกภายในการจัดงาน
ทั้งนี้ในปี 2562 จะจัดการแข่งขันใน 2 สนามได้แก่ เมืองไทยมาราธอน 2019 Smile @ Bangkok ในวันที่ 6 ตุลาคม 2562 ณ เส้นทางสะพานพระราม 8 – สะพานยกระดับบรมราชชนนี และ เมืองไทยเชียงใหม่มาราธอน 2019 Smile @ Chiang Mai ในวันที่ 22 ธันวาคม 2562 ณ ถนนรอบ ‘คูเมืองเชียงใหม่’ ซึ่งเป็นรายการแข่งขันมาราธอนที่มีระยะทางได้มาตรฐานรับรองการแข่งขันโดยสมาคมกีฬากรีฑาแห่งประเทศไทย ในพระบรมราชูปถัมภ์ สหพันธ์กรีฑาแห่งเอเชีย (Asian Athletics Association : AAA) และสหพันธ์กรีฑานานาชาติ (International Association of Athletics Federations : IAAF)
โดยแบ่งประเภทการแข่งขันตามระยะทาง คือ มาราธอน (Full Marathon) ระยะทาง 42.195 กิโลเมตร, ฮาล์ฟมาราธอน (Half Marathon) ระยะทาง 21.100 กิโลเมตร, มินิมาราธอนMini Marathon) ระยะทาง 10 กิโลเมตร และเมืองไทยสไมล์รัน (Muang Thai Smile Run) ระยะทาง 5 กิโลเมตร (และ 3 กิโลเมตร สำหรับเมืองไทยเชียงใหม่มาราธอน)
งานในครั้งนี้จัดขึ้นโดยมุ่งเน้นการมอบความสุขให้กับนักวิ่งที่เข้าร่วมงานทุกคน ภายใต้แนวคิด “HappyHealth” พร้อมเติมเต็มความสุขด้วยกันผ่านกิจกรรม “รักษ์โลก” ด้วยการเปิดตัวเสื้อ Finisher สุดพิเศษ สำหรับผู้วิ่ง Full Marathon ที่เข้าเส้นชัย โดยจะเป็นเสื้อ Upcycling Running T-Shirt ซึ่งเป็นเสื้อผลิตมาจากขยะขวดพลาสติกที่ถูกนำมาแปลงร่างให้สามารถนำมาใช้ประโยชน์ได้อย่างมีประสิทธิภาพอีกครั้ง โดยเสื้อ 1 ตัว ผลิตมาจากขวดน้ำพลาสติกขนาด 600 ML จำนวน 12 ขวด ซึ่งในงานนี้ได้จัดทำเสื้อ Upcycling Running T-Shirt ทั้งสิ้นจำนวน 1,210 ตัว หรือผลิตจากขวดพลาสติก PET ที่ใช้แล้วรวม 14,520 ใบ สามารถลดการปล่อยก๊าซเรือนกระจกจากการลดการใช้พลาสติกใหม่ (Virgin Plastic) และการฝังกลบได้ประมาณ 1,285 กิโลกรัมคาร์บอนไดออกไซด์เทียบเท่า (kgCO2e) หรือเทียบเท่ากับการปลูกต้นไม้ใหญ่จำนวน 143 ต้น (เพื่อดูดซับปริมาณคาร์บอนไดออกไซด์ที่เกิดขึ้น)
“โดยล่าสุดในรายการวิ่ง ‘เมืองไทยมาราธอน 2019 Smile @ Bangkok’ ที่กำลังจะมาถึงในวันที่ 6 ตุลาคม 2562 ณ สะพานพระราม 8 พบว่า มีผู้ให้ความสนใจติดตามสอบถามทั้งข่าวสารรายละเอียดการจัดงานในปีนี้จำนวนมาก โดยมีผู้สนใจสมัครแล้วเกือบ 8,500 คน เป็นนักวิ่งชาวต่างชาติประมาณ 160 คน จาก 35 ประเทศ และจะมีการเปิดรับสมัครอีกครั้งในวันที่ 1-5 กันยายน 2562 ซึ่งคาดว่าปีนี้จะมีผู้สนใจสมัครร่วมวิ่งทั้งสิ้นประมาณ 10,000 คน” นายสาระ กล่าว
สำหรับการจัดวิ่งมาราธอนในครั้งนี้ นอกจากจะตอบสนองกับเทรนด์ความสนใจด้านการดูแลสุขภาพของคนไทยแล้ว ยังเพิ่มความอุ่นใจให้กับนักวิ่งยิ่งขึ้น โดยบริษัทฯ มอบสิทธิพิเศษแก่ผู้สมัครวิ่งด้วยประกันอุบัติเหตุ “ฟรี” ทุนประกันสูงสุดถึง 100,000 บาท/คน (เงื่อนไขการได้รับสิทธิ์เป็นไปตามที่บริษัทฯ กำหนด) พร้อมรับสิทธิพิเศษอีกมากมายจากพันธมิตรที่ร่วมสนับสนุนการจัดงานในครั้งนี้ รวมถึงกิจกรรมพิเศษสำหรับสมาชิก “เมืองไทย Smile Club” ที่เข้าร่วมกิจกรรม เป็นต้น นอกจากนี้ รายได้จากการจัดงานหลังหักค่าใช้จ่าย ส่วนหนึ่งจะถูกนำไปบริจาค แก่มูลนิธิโรงพยาบาลตำรวจ ในพระบรมราชินูปถัมภ์ เพื่อสมทบทุนโครงการช่วยเหลือผู้ป่วยยากไร้
ด้านนายไพบูลย์ กนกวัฒนาวรรณ ประธานเจ้าหน้าที่บริหารกลุ่มบริษัท บริษัท เดอะมอลล์ กรุ๊ป จำกัด กล่าวว่า “เดอะมอลล์ กรุ๊ป มีความยินดีเป็นอย่างยิ่งที่ได้สนับสนุนกิจกรรมดีๆ โครงการ เมืองไทยมาราธอน 2019 ต่อเนื่องเป็นปีที่ 5 เพื่อรณรงค์ให้คนไทยหันมาดูแลใส่ใจสุขภาพด้วยการออกกำลังกาย ซึ่งเป็นนโยบายหลักที่ทางเดอะมอลล์ กรุ๊ป ให้ความสำคัญมาโดยตลอด ทั้งนี้เดอะมอลล์ กรุ๊ป ในนาม สปอร์ตมอลล์ (SPORTS MALL) ศูนย์รวมอุปกรณ์กีฬาทุกประเภทครบครันที่สุดในประเทศไทย ส่งเสริมและจัดกิจกรรมด้านกีฬาอย่างต่อเนื่อง ครั้งนี้ร่วมสนับสนุนพื้นที่ในกาป รรับเสื้อและเบอร์นักวิ่ง (BIB) ที่ด้านหน้า SPORTS MALL Q Stadium ชั้น M ตึก WATER FALL QUARTIER (ตึก C) ดิ เอ็มควอเทียร์ พร้อมมอบโปรโมชั่นพิเศษสำหรับนักวิ่งโครงการ เมืองไทยมาราธอน 2019 อาทิ UNDER ARMER มอบคูปองส่วนลดพิเศษให้กับนักวิ่งทุกท่าน, NIKE มอบส่วนลดสูงสุด 40%, REEBOK, PUMA ซื้อ 1 แถม 1, สิทธิพิเศษสำหรับสมาชิกผู้ถือบัตรเมืองไทย Smile Club และ M CARD เมื่อซื้อสินค้าแบรนด์ REV RUNN มอบส่วนลดทันที 10% สามารถใช้สิทธิพิเศษนี้ได้ในวันรับเสื้อวิ่งเมืองไทยมาราธอน ในวันที่ 28-29 กันยายน 2562 ที่ สปอร์ตมอลล์ ดิ เอ็มโพเรียม และ ดิ เอ็มควอเทียร์ เท่านั้น”
โดยกำหนดการปล่อยตัวในแต่ละระยะ คือ มาราธอน (Full Marathon) ระยะทาง 42.195 กิโลเมตร ปล่อยตัวเวลา 00.30 น. ฮาล์ฟมาราธอน (Half Marathon) ระยะทาง 21.100 กิโลเมตร ปล่อยตัวเวลา 03.00 น. มินิมาราธอน (Mini Marathon) ระยะทาง 10 กิโลเมตร ปล่อยตัวเวลา 05.00 น. และเมืองไทยสไมล์รัน (Muang Thai Smile Run) ระยะทาง 5 กิโลเมตร ปล่อยตัวเวลา 05.15 น.
สายสุขภาพต้องห้ามพลาด ‘เมืองไทยมาราธอน 2019’ แนวคิด “HappyHealth” พร้อม เสื้อ Finisher ”รักษ์โลก” Reviewed by PostUpNews on 03:00 Rating: 5